– – – – – – – – – – – – – – Item eddele erbore vnde gestrenge holde gunstige here vnde gude frunt, ame dage sancti Dyonisij edder sancti Victoris is eyn schip segelende gekomen van der Narwe vmme to Reval to wesende. Aldus is Mathias van Louen mit synen gewanten gekomen vnde hefft deme schippere dat schip mit deme gude genamen sunder ienigerleye tosaghe offte ansproke, de he warliken nabringen kan off mach, in eyn groit vorderff des vnsculdigen kopmanns. Erbore eddele gunstige here, syn derhaluen vuse andechtige fruntliken flitige bede, off sodane schip vnde guet in juwer gestrengeheit gebede geforet worde vnde de kopman by juwen gestrengeheiden edder [juwen] vogede vmme sodane schip vnde gu&#x0364;t to vorforderende irschene, den suluen gunstich, forderlyk vnde behulpen willen syn, se sodane gudere vnde schip weddervmme dirlangen mogen dorch Got vnde der rechtferdicheit vnde dusser vnser fruntliken bede by juwen gestrengeheiden geneten mogen. Vordene alle wege vmme de sulue jwe erbare gestrengeheyde, de Gode dem. Heren almechtich gesunt etc.